En middelsstor, matt gråbrun trebukk. Arten kan være nokså ensfarget, eller lysgrå med rødbrune tegninger. Antennene er tynne og betydelig lengre enn kroppen. Pronotum er omtrent sekskantet, med en butt tann litt bak midten av hver sidekant. Dekkvingene er nesten jevnbrede, med litt uregelmessige lengderibber. Hunnen har et eggleggingsrør som stikker et stykke ut bak dekkvingene.